Muhammed - Wikipedia

# Muhammed

### From Wikipedia

  Ovaj članak je o Muhamedu, Božijem poslaniku po islamu. Za druga značenja pojma Muhamed pogledajte čvor članak.

Muhamed (arapski: محمد, Muhammad; čije se ime također različito piše u različitim društvima i kulturama kao Muhammed, Muhammad, Mohammad, Mohamet, Mahomet), punim imenom: Abu al-Qasim Muhammad Ibn Abd Allah Ibn Abd al-Muttalib Ibn Hashim, je po Islamu zadnji Božji poslanik. On je vjerovatno rodjen 570. n.e. u okolini Meke u plemenu Kurejš. Njegov otac je već ranije umro pa je Muhamed ostao samo s majkom i djedom. Kao mali živio je van grada u pustinji, kao što je tad bio običaj u Arabiji. Kada mu je bilo šest godina i majka mu je umrla, a samo dvije godine kasnije umro mu je i djed. Njegov tetak Abu Talib ga je tad prihvatio i Muhamed je počeo živjeti s njim.

Godine 610. Muhameda je, prema islamskoj predaji, u pećini blizu Meke posjetio Melek koji mu je tad počeo ponavljati Božje riječi dok ih Muhamed nije zapamtio. Ovo su bile prve sure i tako je počela objava Islama. Muhamed je brzo počeo širiti Islamsku vjeru u Meki, u kojoj su Islam prvo prihvatili siromašni. Međutim, trgovci su se bojali da bi nova vjera mogla štetiti njihovom bogatstvu (trgovci su se bogatili na račun vjernika koji su dolazili u Kabu da se mole svojim bogovima) pa su pokušavali da ga istjeraju iz Meke. Ipak, dok ga je Abu Talib štitio niko mu nije ništa mogao uraditi. Kad je Abu Talib 619. godine umro, stanje muslimana i Muhameda u Meki se značajno pogoršalo. Tako 622. godine Muhamed bježi iz Meke u Medinu zajedno s vjernicima.

Medina je se u to doba zvala "Jafrib". Samo četiri godine ranije dogodio se građanski rat u gradu, te su mnogi poginuli. Stanovnici Medine su se nadali da bi im Muhamed mogao pomoći riješiti njihove rasprave. Muhamed je zbog toga napravio Ustav Medine, jedan od prvih ustava u historiji.

Uskoro sljedi rat sa Mekom. Prva bitka je Bitka kod Bedra. Muslimani, sa samo 300 vojnika pobjeđuju armiju Meke koja je imala više od 800 vojnika. Međutim, malo više od godinu kasnije, muslimani gube bitku kod Uhuda. Ipak poraz nije bio toliko velik, pa se obje strane pripremaju za konačnu odlučujuču bitku. Dvije godine kasnije Meka je poslala 10 000 vojnika na Meku (?). Ipak, Muslimani su uspjeli dobiti bitku zahvaljujući boljoj strategiji i pripremi. Tri godine kasnije, s 10 000 vjernika, Muhamed je osvojio Meku. Pri tom nije ubio ni jednog civila, niti ih je forsirao da prihvate Islam.

Iz Meke Muhamed širi granice Islama i Islamske države. On insistira da njegovi saveznici prihvate Islam, i tako je pola Arabije postalo dio Islamske države. Kad 630. godine čuje o velikoj armiji neprijateljskih država, Muhamed ide da ih susretne. S pobjedom muslimana u ovoj Bitci kod Hunajna, preostali djelovi Arabije, koji nisu bili pod Muhamedovom kontrolom, brzo prihvaćaju savez s njim. Muhamed je preselio na ahiret 8. juna 632 godine. Za manje od deset godina on je ujedinio sav Arabijski poluotok.

## [izmijeni] Također pogledajte

- Islam
- Historija Islama

Nedovršeni članak Muhammed koji govori o religiji treba dopuniti. Dopunite ga prema pravilima Wikipedije.
Nedovršeni biografski članak o Muhammed treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../m/u/h/Muhammed.html"

Kategorije: U začetku, Religija | U začetku, Biografije | Islam

##### Views

- Članak
- Razgovor
- Trenutna verzija

##### Pretraga

##### Drugi jezici

- Aragonés
- العربية
- Башҡорт
- Български
- বাংলা
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gàidhlig
- Galego
- Hawai`i
- עברית
- हिन्दी
- Hrvatski
- Magyar
- Interlingua
- Bahasa Indonesia
- Íslenska
- Italiano
- 日本語
- ქართული
- 한국어
- Kurdî / كوردي
- Kernewek
- Latina
- Lietuvių
- Bahasa Melayu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- संस्कृत
- Sicilianu
- Simple English
- Slovenčina
- Slovenščina
- Српски / Srpski
- Basa Sunda
- Svenska
- Kiswahili
- ไทย
- Türkçe
- Українська
- اردو
- Tiếng Việt
- 中文